《苏知县能染时赋役频繁负郭之田十卖八九民力已尽催科不休诗中言及之俾知民间艰难云 其二》
元代·叶颙

国士诚非县令才，天怜民瘼遣公来。廉能清似霞溪月，号令严如百里雷。

凛凛冰霜居政府，堂堂人物坐琴台。明年二月春风暖，剩买桃花满县栽。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。